CELEX: 32012R0597
Language: fi
Date: 2012-07-05 00:00:00
Title: Komission täytäntöönpanoasetus (EU) N:o 597/2012, annettu 5 päivänä heinäkuuta 2012 , täytäntöönpanoasetuksen (EU) N:o 540/2011 muuttamisesta tehoaineiden alumiiniammoniumsulfaatti, rasvojen tislausjäämät, hajukarkottimet, eläin- tai kasviperäiset / kalaöljy, ja urea hyväksymisedellytysten osalta  ETA:n kannalta merkityksellinen teksti

6.7.2012   
            
            
               FI
            
            
               Euroopan unionin virallinen lehti
            
            
               L 176/54
            
         KOMISSION TÄYTÄNTÖÖNPANOASETUS (EU) N:o 597/2012,
   annettu 5 päivänä heinäkuuta 2012,
   täytäntöönpanoasetuksen (EU) N:o 540/2011 muuttamisesta tehoaineiden alumiiniammoniumsulfaatti, rasvojen tislausjäämät, hajukarkottimet, eläin- tai kasviperäiset / kalaöljy, ja urea hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan,
   sekä katsoo seuraavaa:
   
               (1)
            
            
               Tehoaineet alumiiniammoniumsulfaatti, rasvojen tislausjäämät, hajukarkottimet, eläin- tai kasviperäiset / kalaöljy, ja urea sisällytettiin neuvoston direktiivin 91/414/ETY (2) liitteeseen I komission direktiivillä 2008/127/EY; (3) tämä tapahtui neuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista lisäsäännöistä 3 päivänä joulukuuta 2004 annetun komission asetuksen (EY) N:o 2229/2004 (4) 24 b artiklassa säädetyn menettelyn mukaisesti. Sen jälkeen kun direktiivi 91/414/ETY korvattiin asetuksella (EY) N:o 1107/2009, näitä aineita pidetään asetuksen mukaisesti hyväksyttyinä, ja ne luetellaan Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (5) liitteessä olevassa A osassa.
            
         
               (2)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi asetuksen (EY) N:o 2229/2004 25 a artiklan mukaisesti komissiolle 6 päivänä joulukuuta 2011 lausuntonsa alumiiniammoniumsulfaattia (6) ja 16 päivänä joulukuuta 2011 rasvojen tislausjäämiä, (7) eläin- tai kasviperäisiä hajukarkottimia / kalaöljyä (8) ja ureaa (9) koskevista tarkastelukertomusluonnoksista. Jäsenvaltiot ja komissio tarkastelivat arviointikertomusluonnoksia ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja alumiiniammoniumsulfaattia, rasvojen tislausjäämiä, eläin- tai kasviperäisiä hajukarkottimia / kalaöljyä ja ureaa koskevat komission tarkastelukertomukset saatiin valmiiksi 1 päivänä kesäkuuta 2012.
            
         
               (3)
            
            
               Elintarviketurvallisuusviranomainen toimitti alumiiniammoniumsulfaattia, rasvojen tislausjäämiä, eläin- tai kasviperäisiä hajukarkottimia / kalaöljyä ja ureaa koskevat lausuntonsa ilmoittajille, ja komissio pyysi niitä esittämään tarkastelukertomuksista huomautuksensa.
            
         
               (4)
            
            
               Tehoaineita alumiiniammoniumsulfaatti, rasvojen tislausjäämät, hajukarkottimet, eläin- tai kasviperäiset / kalaöljy, ja urea voidaan pitää hyväksyttyinä asetuksen (EY) N:o 1107/2009 mukaisesti.
            
         
               (5)
            
            
               Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen on tarpeen muuttaa alumiiniammoniumsulfaattia, rasvojen tislausjäämiä, eläin- tai kasviperäisiä hajukarkottimia / kalaöljyä ja ureaa koskevia hyväksymisedellytyksiä. Erityisesti on aiheellista edellyttää lisää vahvistavia tietoja kyseisistä tehoaineista. Samalla olisi tehtävä tietyt tekniset mukautukset, joista mainittakoon erityisesti tehoaineen ”eläin- tai kasviperäiset / kalaöljy” nimen muuttaminen muotoon ”kalaöljy” ja tehoaineen ”rasvojen tislausjäämät” englanninkielisen nimen ”fat destilation residues” muuttaminen muotoon ”fat distillation residues”. Sen vuoksi täytäntöönpanoasetuksen (EU) N:o 540/2011 liitettä olisi muutettava.
            
         
               (6)
            
            
               Ennen tämän asetuksen soveltamista olisi varattava kohtuullinen aika, jotta jäsenvaltiot, ilmoittajat ja kasvinsuojeluaineiden luvanhaltijat voivat täyttää hyväksymisedellytysten muutoksesta johtuvat vaatimukset.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) N:o 540/2011 liitteessä oleva A osa tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä marraskuuta 2012.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä heinäkuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 309, 24.11.2009, s. 1.
   
      (2)  EYVL L 230, 19.8.1991, s. 1.
   
      (3)  EUVL L 344, 20.12.2008, s. 89.
   
      (4)  EUVL L 379, 24.12.2004, s.13.
   
      (5)  EUVL L 153, 11.6.2011, s. 1.
   
      (6)  Conclusion on the peer review of the pesticide risk assessment of the active substance aluminium ammonium sulfate, EFSA Journal 2012;10(3):2491. Saatavilla verkossa osoitteessa www.efsa.europa.eu/efsajournal.htm.
   
      (7)  Conclusion on the peer review of the pesticide risk assessment of the active substance fat distillation residues, EFSA Journal 2012;10(2):2519. Saatavilla verkossa osoitteessa www.efsa.europa.eu/efsajournal.htm.
   
      (8)  Conclusion on the peer review of the pesticide risk assessment of the active substance fish oil, EFSA Journal 2012;10(2):2546. Saatavilla verkossa osoitteessa www.efsa.europa.eu/efsajournal.htm.
   
      (9)  Conclusion on the peer review of the pesticide risk assessment of the active substance urea, EFSA Journal 2012;10(1):2523. Saatavilla verkossa osoitteessa www.efsa.europa.eu/efsajournal.htm.
   
      LIITE
      Muutetaan täytäntöönpanoasetuksen (EU) N:o 540/2011 liitteessä oleva A osa seuraavasti:
      
                  1)
               
               
                  Korvataan tehoainetta alumiiniammoniumsulfaatti koskeva rivi 219 seuraavasti:
                  
                              Numero
                           
                           
                              Nimi, tunnistenumero
                           
                           
                              IUPAC-nimi
                           
                           
                              Puhtaus (1)
                              
                           
                           
                              Hyväksymispäivä
                           
                           
                              Hyväksynnän päättymispäivä
                           
                           
                              Erityiset säännökset
                           
                        
                              ”219
                           
                           
                              Alumiiniammonium-sulfaatti
                              CAS-numero 7784-26-1 (dodekahydraatti), 7784-25-0 (vedetön)
                              CIPAC-numero: 840
                           
                           
                              Alumiiniammonium-sulfaatti
                           
                           
                              ≥ 960 g/kg (dodekahydraattina ilmaistuna)
                              ≥ 502 g/kg (vedetön)
                           
                           
                              1. syyskuuta 2009
                           
                           
                              31. elokuuta 2019
                           
                           
                              A   OSA
                              Lupa voidaan myöntää ainoastaan karkotteena käyttöä varten.
                              B   OSA
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 1. kesäkuuta 2012 valmiiksi saadun alumiiniammoniumsulfaattia koskevan tarkastelukertomuksen (SANCO/2985/2008) päätelmät ja erityisesti sen lisäykset I ja II.
                              Käyttöedellytyksiin on tarvittaessa sisällyttävä riskinhallintatoimenpiteitä.
                              Ilmoittajan on toimitettava vahvistavat tiedot seuraavista:
                              
                                          a)
                                       
                                       
                                          alumiiniammoniumsulfaatin hajoamis-/dissosiaatiotuotteiden ympäristövaikutukset
                                       
                                    
                                          b)
                                       
                                       
                                          muille kuin kohdelajeina oleville maaeliöille, jotka eivät ole selkärankaisia, ja vesieliöille aiheutuvat riskit.
                                       
                                    Nämä tiedot on toimitettava jäsenvaltioille, komissiolle ja elintarviketurvallisuusviranomaiselle viimeistään 1. tammikuuta 2016.”
                           
                        
            
                  2)
               
               
                  Korvataan tehoainetta rasvojen tislausjäämät koskeva rivi 229 seuraavasti:
                  
                              Numero
                           
                           
                              Nimi, tunnistenumero
                           
                           
                              IUPAC-nimi
                           
                           
                              Puhtaus (2)
                              
                           
                           
                              Hyväksymispäivä
                           
                           
                              Hyväksynnän päättymispäivä
                           
                           
                              Erityiset säännökset
                           
                        
                              ”229
                           
                           
                              Rasvojen tislausjäämät
                              CAS-numero: ei annettu
                              CIPAC-numero: 915
                           
                           
                              Ei saatavilla
                           
                           
                              ≥ 40 % pilkottuja rasvahappoja
                              Merkityksellinen epäpuhtaus: Ni, enintään 200 mg/kg
                           
                           
                              1. syyskuuta 2009
                           
                           
                              31. elokuuta 2019
                           
                           
                              A   OSA
                              Lupa voidaan myöntää ainoastaan karkotteena käyttöä varten. Eläinperäisten rasvojen tislausjäämien on oltava asetuksen (EY) N:o 1069/2009 ja komission asetuksen (EU) N:o 142/2011 (EUVL L 54, 26.2.2011, s. 1) mukaisia.
                              B   OSA
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 1. kesäkuuta 2012 valmiiksi saadun rasvojen tislausjäämiä koskevan muutetun tarkastelukertomuksen (SANCO/2610/2008) päätelmät ja erityisesti sen lisäykset I ja II.
                              Käyttöedellytyksiin on tarvittaessa sisällyttävä riskinhallintatoimenpiteitä.
                              Ilmoittajan on toimitettava vahvistavat tiedot teknisen materiaalin spesifikaatiosta sekä epäpuhtauksien ja toksikologisesti merkittävien vierasaineiden enimmäistasojen analyysista. Nämä tiedot on toimitettava jäsenvaltioille, komissiolle ja elintarviketurvallisuusviranomaiselle viimeistään 1. toukokuuta 2013.”
                           
                        
            
                  3)
               
               
                  Korvataan tehoainetta hajukarkottimet, eläin- tai kasviperäiset / kalaöljy koskeva rivi 248 seuraavasti:
                  
                              Numero
                           
                           
                              Nimi, tunnistenumero
                           
                           
                              IUPAC-nimi
                           
                           
                              Puhtaus (3)
                              
                           
                           
                              Hyväksymispäivä
                           
                           
                              Hyväksynnän päättymispäivä
                           
                           
                              Erityiset säännökset
                           
                        
                              ”248
                           
                           
                              Kalaöljy
                              CAS-numero 100085-40-3
                              CIPAC-numero: 918
                           
                           
                              Kalaöljy
                           
                           
                              ≥ 99 %
                              Merkityksellinen epäpuhtaus:
                              
                                           
                                       
                                       
                                          dioksiini: enintään 6 pg/kg eläinten rehussa
                                       
                                    
                                           
                                       
                                       
                                          elohopea: enintään 0,5 mg/kg rehussa, joka on saatu kalojen ja äyriäisten jalostuksesta
                                       
                                    
                                           
                                       
                                       
                                          kadmium: enintään 2 mg/kg eläinperäisessä rehussa lukuun ottamatta lemmikkieläinten ruokaa
                                       
                                    
                                           
                                       
                                       
                                          lyijy: enintään 10 mg/kg
                                       
                                    
                                           
                                       
                                       
                                          PCB:t: enintään 5 mg/kg
                                       
                                    
                           
                              1. syyskuuta 2009
                           
                           
                              31. elokuuta 2019
                           
                           
                              A   OSA
                              Lupa voidaan myöntää ainoastaan karkotteena käyttöä varten. Kalaöljyn on oltava asetuksen (EY) N:o 1069/2009 ja komission asetuksen (EU) N:o 142/2011 mukaista.
                              B   OSA
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 1. kesäkuuta 2012 valmiiksi saadun kalaöljyä koskevan tarkastelukertomuksen (SANCO/2629/2008) päätelmät ja erityisesti sen lisäykset I ja II.
                              Käyttöedellytyksiin on tarvittaessa sisällyttävä riskinhallintatoimenpiteitä.
                              Ilmoittajan on toimitettava vahvistavat tiedot teknisen materiaalin spesifikaatiosta sekä epäpuhtauksien ja toksikologisesti merkittävien vierasaineiden enimmäistasojen analyysista. Nämä tiedot on toimitettava jäsenvaltioille, komissiolle ja elintarviketurvallisuusviranomaiselle viimeistään 1. toukokuuta 2013.”
                           
                        
            
                  4)
               
               
                  Korvataan tehoainetta urea koskeva rivi 257 seuraavasti:
                  
                              Numero
                           
                           
                              Nimi, tunnistenumero
                           
                           
                              IUPAC-nimi
                           
                           
                              Puhtaus (4)
                              
                           
                           
                              Hyväksymispäivä
                           
                           
                              Hyväksynnän päättymispäivä
                           
                           
                              Erityiset säännökset
                           
                        
                              ”257
                           
                           
                              Urea
                              CAS-numero 57-13-6
                              CIPAC-numero: 913
                           
                           
                              Urea
                           
                           
                              ≥ 98 % w/w
                           
                           
                              1. syyskuuta 2009
                           
                           
                              31. elokuuta 2019
                           
                           
                              A   OSA
                              Lupa voidaan myöntää ainoastaan houkuttimena ja sienitautien torjunta-aineena käyttöä varten.
                              B   OSA
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 1. kesäkuuta 2012 valmiiksi saadun ureaa koskevan tarkastelukertomuksen (SANCO/2637/2008) päätelmät ja erityisesti sen lisäykset I ja II.
                              Käyttöedellytyksiin on tarvittaessa sisällyttävä riskinhallintatoimenpiteitä.
                              Ilmoittajan on toimitettava vahvistavat tiedot seuraavista:
                              
                                          a)
                                       
                                       
                                          urean ja epäpuhtauden biureetti analyysimenetelmä
                                       
                                    
                                          b)
                                       
                                       
                                          käyttäjiin, työntekijöihin ja sivullisiin kohdistuva riski.
                                       
                                    Edellä a alakohdassa tarkoitetut tiedot on toimitettava jäsenvaltioille, komissiolle ja elintarviketurvallisuusviranomaiselle viimeistään 1. toukokuuta 2013 ja b alakohdassa tarkoitetut tiedot viimeistään 1. tammikuuta 2016.”
                           
                        
            
         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.
      
         (2)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.
      
         (3)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.
      
         (4)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.